Saya mau tau Karir dari Thalita Latief. Jelaskan dalam bahasa jawa

Thalita Latief iku anak kang wuragil saka sadulur kang cacahé loro. Thalita Latief iku anak saka pasangan Riki Latief lan Elisabeth. Thalita pancèn wis main ing donyaning hiburan Indonésia nalika isih sekolah ing bangku SD, ya iku nalika dadi bintang iklan wafer Tango lan Taro snack. Thalita Latief banjur dadi sémifinalis GADIS Sampul taun 2003 lan dadi Juara I Modhèl Kawanku 2004. Thalita Latief uga tau dadi bintang prodhuk iklan Wafer Tanggo, Gery Salut. Saliyané iku, Thalita uga tau dadi bintang vidéo klip grup musik Saykoji ("So what gitu loh"), ADA Band ("Kau Auraku"), lan Bondan ("Bunga").

Thalita nduwé awak kang dhuwuré 164 cm lan aboté 46 kg. Thalita Latief miwiti perané lumantar sinétron kang judhulé Keong Mas prodhuksi MD Entertainment. Sinétron kang nggawé jenengé misuwur ya iku sinétron kang judhulé Putri. Ing sinétron iki Thalita Latief main bareng karo Desy Ratnasari. Sinétron-sinétron kang dibintangi Thalita Latief ya iku Kiamat, Aku Bukan Aku, Cinta Remaja, lan Peluk Aku 3 Menit.

Thalita uga tau dadi présènter acara on the spot kang disiyaraké ing Trans 7. Ing acara iki Thalita bareng karo Ruben Onsu.

Thalita Latief uga duwé single kang judhulé Aw Aw Awas (2009) lan Semua Berubah (2010).